भूमध्यसागर में नौका डूबने से 150 लोगों की मौत  
ट्यूनीशिया से लगे तट पर एक नाव के डूबने से उसमें सवार कम से कम 150 लोगों की मौत हो गई और कई लापता बताए जा रहे हैं।
ट्यूनीशिया से लगे तट पर एक नाव के डूबने से उसमें सवार कम से कम 150 लोगों की मौत हो गई और कई लापता बताए जा रहे हैं। मृतकों में पाकिस्तानी और बांग्लादेशी नागरिक भी शामिल हैं। समाचार एजेंसी सिन्हुआ के मुताबिक संयुक्त राष्ट्र शरणार्थी एजेंसी की सहायक प्रवक्ता वेनिना मेस्ट्राकी ने बताया कि संभवत: यह भूमध्यसागर में हुई इस वर्ष की सबसे बड़ी दुर्घटना है।  उन्होंने कहा, "नौका पर आवश्यकता से अधिक लोग सवार थे। अनुमान के मुताबिक कुल 850 लोग इसमें सवार थे। वे लोग लीबिया की राजधानी से इटली के द्वीप लैंपेदुसा जा रहे थे।" नाव 28 मई को दोपहर में त्रिपोली से रवाना हुई थी। उन्होंने कहा कि ट्यूनीशिया की नौसेना और तटरक्षकों ने बचाव अभियान शुरू कर दिया है।